CELEX: 62013CN0229
Language: el
Date: 2013-04-29 00:00:00
Title: Υπόθεση C-229/13 P: Αναίρεση που άσκησε στις 29 Απριλίου 2013 η GE.AL.VE. Srl κατά της διατάξεως που εξέδωσε το Γενικό Δικαστήριο (τέταρτο τμήμα) στις 20 Φεβρουαρίου 2013 στην υπόθεση T-278/00 έως T-280/00, T-282/00 έως T-286/00 και T-288/00 έως T-295/00, Albergo Quattro Fontane κ.λπ. κατά Επιτροπής

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/15
            
         Αναίρεση που άσκησε στις 29 Απριλίου 2013 η GE.AL.VE. Srl κατά της διατάξεως που εξέδωσε το Γενικό Δικαστήριο (τέταρτο τμήμα) στις 20 Φεβρουαρίου 2013 στην υπόθεση T-278/00 έως T-280/00, T-282/00 έως T-286/00 και T-288/00 έως T-295/00, Albergo Quattro Fontane κ.λπ. κατά Επιτροπής
   (Υπόθεση C-229/13 P)
   2013/C 207/27
   Γλώσσα διαδικασίας: η ιταλική
   
      Διάδικοι
   
   
      Αναιρεσείουσα: GE.AL.VE. Srl (εκπρόσωποι: A. Bianchini και F. Busetto, avvocati)
   
      Αντίδικοι κατ’ αναίρεση: Ευρωπαϊκή Επιτροπή, Comitato «Venezia vuole vivere»
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλόμενη διάταξη του Γενικού Δικαστηρίου,
            
         
               —
            
            
               να δεχτεί τα πρωτοδίκως προβληθέντα αιτήματα και, κατά συνέπεια,
               
                           —
                        
                        
                           να ακυρώσει, στο μέτρο που είναι απαραίτητο και εντός των ορίων του συμφέροντος της προσφεύγουσας, την απόφαση 2000/394/ΕΚ της Επιτροπής, της 25ης Νοεμβρίου 1999, σχετικά με τα μέτρα ενίσχυσης σε επιχειρήσεις της Βενετίας και της Chioggia που προβλέπονται από το νόμο αριθ. 30/1997 και το νόμο αριθ. 206/1995, περί απαλλαγών ή μειώσεων των κοινωνικών εισφορών,
                        
                     
                           —
                        
                        
                           επικουρικώς, να ακυρώσει την προαναφερθείσα απόφαση στο μέτρο κατά το οποίο με αυτήν επιβάλλεται, αφενός, υποχρέωση αναζήτησης των απαλλαγών ή μειώσεων που χορηγήθηκαν καθώς και, αφετέρου, προσαύξηση του ποσού των προς αναζήτηση φερόμενων απαλλαγών ή μειώσεων κατά ποσό που αντιστοιχεί στους τόκους για τις προσδιοριζόμενες στην απόφαση περιόδους,
                        
                     
         
               —
            
            
               να καταδικάσει την Επιτροπή στα δικαστικά έξοδα αμφοτέρων των βαθμών δικαιοδοσίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως, η αναιρεσείουσα προβάλλει εννέα λόγους:
   
                
            
            
               
                  Πρώτος λόγος: Η αναιρεσιβαλλόμενη διάταξη ενέχει πλάνη καθόσον δεν διαπιστώνει ότι τα επίμαχα μέτρα δεν παρείχαν κανένα πλεονέκτημα στους αντίστοιχους δικαιούχους λαμβανομένου υπόψη του αντισταθμιστικού τους χαρακτήρα.
            
         
                
            
            
               
                  Δεύτερος λόγος: Η αναιρεσιβαλλόμενη διάταξη ενέχει πλάνη καθόσον δεν αποκλείει ή εν πάση περιπτώσει δεν εξετάζει αν τα επίμαχα μέτρα είναι ικανά να επηρεάσουν τον ανταγωνισμό και τις ενδοκοινοτικές συναλλαγές.
            
         
                
            
            
               
                  Τρίτος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής των παρεκκλίσεων του άρθρου 87, παράγραφος 2, στοιχείο β', ΕΚ (νυν άρθρο 107, παράγραφος 2, στοιχείο β', ΣΛΕΕ) και του άρθρου 87, παράγραφος 3, στοιχείο β', ΕΚ (νυν άρθρο 107, παράγραφος 3, στοιχείο β', ΣΛΕΕ).
            
         
                
            
            
               
                  Τέταρτος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής της παρεκκλίσεως του άρθρου 87, παράγραφος 3, στοιχείο γ', ΕΚ (νυν άρθρο 107, παράγραφος 3, στοιχείο γ', ΣΛΕΕ).
            
         
                
            
            
               
                  Πέμπτος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής των παρεκκλίσεων του άρθρου 87, παράγραφος 3, στοιχεία δ' και ε', ΕΚ (νυν άρθρο 107, παράγραφος 3, στοιχεία δ' και ε', ΣΛΕΕ).
            
         
                
            
            
               
                  Έκτος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής της παρεκκλίσεως του άρθρου 86, παράγραφος 2, ΕΚ (νυν άρθρο 106, παράγραφος 2, ΣΛΕΕ).
            
         
                
            
            
               
                  Έβδομος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται ότι η υπόθεση αφορά υφιστάμενη ενίσχυση, παραβαίνοντας κατά συνέπεια το άρθρο 88, παράγραφος 3, ΕΚ (νυν άρθρου 108, παράγραφος 3, ΣΛΕΕ) και το άρθρο 15 του κανονισμού 659/1999 (1).
            
         
                
            
            
               
                  Όγδοος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής του άρθρου 14, παράγραφος 1, του κανονισμού 659/1999, σχετικά με την εντολή ανακτήσεως.
            
         
                
            
            
               
                  Ένατος λόγος: Η αναιρεσιβαλλόμενη διάταξη ενέχει πλάνη καθόσον δεν δέχεται τη δυνατότητα εφαρμογής του άρθρου 14, παράγραφος 1, του κανονισμού 659/1999, σχετικά με την επιβολή τόκων.
            
         
      (1)  Κανονισμός (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (ΕΕ L 83, σ. 1).